23/12/2021 | Administración LocalMunicipal
Coirós
Modificación do artigo 4.2 da ordenanza reguladora di Imposto sobre Bens Inmobles (IBI)

O Pleno da Corporación Municipal deste Concello, en sesión realizada o dezaoito de decembro de dos mil dezasete, adoptou acordo de aprobación da modificación, da Ordenanza fiscal número 1, reguladora do imposto sobre bens inmobles (IBI), modificando o artigo 4.2.- De conformidade co artigo 17 do RDL 2/2004 do 5 de marzo e co artigo 49 da Lei 7/1985, de 2 de abril, ol mencionado acordo e expediente foi exposto ao público durante o prazo de 30 días, durante os cales non se presentaron reclamacións nin alegacións. Ao non presentarse reclamacións ou alegacións considerarase definitivamente aprobada. Polo que o texto do artigo 4.2 modificado da Ordenanza queda como sigue: “2. Establécese unha bonificación de ata o 95% da cota íntegra do imposto a favor de inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, regulada no artigo 74.2 quáter do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. A gradación da porcentaxe de bonificación aplicarase, durante cinco anos, do seguinte xeito: - Un 95 por 100 pola creación de máis de 20 postos de traballo - Un 75 por 100 pola creación de entre 11 e 20 postos de traballo - Un 50 por 100 pola creación de ata 10 postos de traballo. Os postos creados deberán ser indefinidos e a tempo completo. Non poderá ser beneficiario da bonificación a persoa xurídica ou entidade do artigo 33.4 LXT que tivera adoptado medidas de regulación do emprego nos 12 meses anteriores á formalización dos contratos de traballo. Esta bonificación será de aplicación unicamente a aqueles inmobles nos que teña lugar a implantación dunha nova actividade económica ou empresarial, así como a aqueles outros nos que se amplíen as instalacións sempre e cando implique creación de emprego. Corresponderá ao Pleno da Corporación a declaración de especial interese ou de utilidade municipal, previa solicitude do suxeito pasivo, polo voto favorable da maioría simple dos seus membros. A bonificación terá carácter rogado debendo ser presentada polo suxeito pasivo, e producirá efectos a partires do período impositivo seguinte ó da resolución de dita solicitude e terá unha duración de cinco anos. Os suxeitos pasivos que tendo obtida a declaración de especial intereses ou de utilidade municipal, deberán presentar a correspondente solicitude dirixida ó Excmo. Sr. Presidente da Deputación da Coruña, antes do 31 de marzo do ano correspondente ó período impositivo no que pretendan que produza efectos. Xuntamente co escrito deberase achegar a seguinte documentación: - Certificado do acordo plenario de declaración de especial interese ou de utilidade municipal - Acreditación da titularidade catastral do inmoble. - Certificado de que o suxeito pasivo non ten débedas coa Facenda estatal, autonómica e local; nin coa Seguridade Social. - Acreditación das novas contratacións realizadas mediante a presentación dos contratos de traballo dos novos empregados e copia das comunicacións das contratacións ó Servizo Publico de Emprego Estatal (SEPE), resolucións de altas na Seguridade Social (TA) e Informes de datos de cotización (IDC) da Tesourería Xeral da Seguridade Social referidos ós novos traballadores contratados. O Concello poderá realizar de oficio todas as actuacións precisas para a comprobación dos extremos expostos ao respecto destas bonificacións. Os obrigados tributarios deberán comunicar no Concello e o Servizo de Xestión Tributaria da Exma. Deputación Provincial de A Coruña calquera modificación relevante das condicións ou requisitos esixibles para a aplicación dos beneficios fiscais regulados no presente artigo. O Servizo de Xestión Tributaria da Exma. Deputación Provincial de A Coruña órgano competente en materia de xestión e recadación do IBI por delegación efectuada por este concello, poderá declarar, previa audiencia do obrigado tributario por un prazo de 10 días, contados a partir da notificación da apertura de dito prazo, se procede ou non a continuación da aplicación do beneficio fiscal. De igual xeito se procederá cando a Administración coñeza por calquera medio a modificación das condicións ou os requisitos para a aplicación do beneficio fiscal.” Coirós, vinte de decembro de dous mil vinte e un. O ALCALDE Asdo.: Francisco Quintela Requeijo